b'\n_START_ARTICLE_\nFerdselsforbud\n_START_PARAGRAPH_\nFerdselsforbud er en type omr\xc3\xa5devern som kan reguleres p\xc3\xa5 punktobjekter som av milj\xc3\xb8- eller kulturminnehensyn skal vernes helt mot ferdsel og bes\xc3\xb8kende. P\xc3\xa5 fastlandet er det ferdselsforbud i fuglereservatene i hekkesesongen for sj\xc3\xb8fuglene fra 15. april til 15. juli, normalt med en minste sj\xc3\xb8avstand p\xc3\xa5 50 meter. B\xc3\xb8tene man f\xc3\xa5r ved overtredelse er (2011) normalt p\xc3\xa5 3.000 - 5.000 kroner. Det er ogs\xc3\xa5 omfattende ferdselsforbud p\xc3\xa5 Svalbard, hvor 15 fuglereservater pluss 13 andre steder, \xc3\xb8yer eller \xc3\xb8ygrupper har totalt ferdselsforbud enten deler av \xc3\xa5ret, eller hel\xc3\xa5rlig. Ferdselsforbudet p\xc3\xa5 Svalbard er fastsett med hjemmel i Svalbardmilj\xc3\xb8loven av 2001. Ferdselsforbudet p\xc3\xa5 Kong Karls Lander det mest omfattende og gjelder hele \xc3\xb8ygruppen, fastsatt ved egen forskrift. _NEWLINE_Det kan dessuten fastsettes ferdselsforbud p\xc3\xa5 puntksteder hvor det er sjeldne, hekkende fugler, eller eventuelt farlige rovdyr er observert og kan utgj\xc3\xb8re en fare for turg\xc3\xa5ere. Videre kan f.eks Kystverket fastsette ferdselsforbud p\xc3\xa5 og rundt skipsvrak for \xc3\xa5 unng\xc3\xa5 oljes\xc3\xb8l, med hjemmel i Havne- og farvannsloven._NEWLINE_Dessuten fastsetter Forsvaret normalt ferdselsforbud p\xc3\xa5 milit\xc3\xa6rt omr\xc3\xa5de, inklusive et omkringliggende omr\xc3\xa5de p\xc3\xa5 200 meter._NEWLINE_Tabellen nedenfor gjengir steder med generelt ferdselsforbud, med informasjon om hvilke perioder av \xc3\xa5ret forbudet gjelder, og hvor lang minste sj\xc3\xb8avstand som har ferdselsforbud, m\xc3\xa5lt fra land ved lavvann:'